Serbski gymnazij Budyšin

Serbski gymnazij Budyšin (němsce Sorbisches Gymnasium Bautzen) je gymnazij na Listowej w Budyšinje, w měšćanskim dźělu Sewjerowuchodny wobkruh. Je to jenički gymnazij, hdźež so w hornjoserbšćinje wuwučuje. Serbski gymnazij nasta po kóncu NDR ze Serbskeje rozšěrjeneje wyšeje šule a je dźensa hromadźe ze serbskej srjedźnej šulu a serbskej zakładnej šulu z dźělom Serbskeho šulskeho a zetkawanskeho centruma w twarjenju něhdyšeho katolskeho wučerskeho seminara, kotryž steji w nošerstwje Budyskeho wokrjesa. Kulturny cyłk gymnaziastow je 1. serbska kulturna brigada, kotraž so w lěće 1949 załoži. Wotkaz (hsb.) Oficialne stronki